Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye.
HPGyî vat: ''Semedê yadkerdişê Fermandare ma ya fedaîye Axîne Mûş ya ke bi cesaret û şorişgêrîya xo ya bêhempa destan nuşt û hemrayanê ma yê ke pîya bi aye şehîd bîyî, hêzanê ma xeylêk çalakîyî kerdî. Çalakîyan de 11 îşxalkerî ameyî cezakerdene û 15 îşxalkerî birîndar bîyî. Reyna xeymêke, xeylêk malezemeyo leşkerî, 2 kamerayê mobese ameyî îmhakerdene û 11 mewzîyî ameyî derbkerdene.''
Detayê eşkerayîye wina yê:
''Herêma Zapî,
22ê êlule de saetanê serê sibayî ra heta veraşanî Warê Xoverdayîşî yê Girê Cûdîyî îşxalkerî 8 rey pê çekanê giranan û rayêke zî bi taktîkê sukastî ameyî pirodayene. Çalakîyan de îşxalkerêk ame cezakerdene û 11 mewzîyî ameyî derbkerdene. Nê çalakîyî hetê Hêzanê ma yê YJA Starî ra ameyî kerdene.
22ê êlule de saetanê serê sibayî Warê Xoverdayîşî yê Girê Amedîye de bi taktîkê suîkastî kamerayêka mobese ameye îmhakerdene. Saetanê veraşanî de îşxalker û mewzîyê înan pê çekanê giranan û otomatîkan ameyî pirodayene. Xeymêka îşxalkeran adir girewt. Na xeyme pîya bi malzemeyê leşkerî ameyî îmhkaerdene. Çalakîye de 8 îşxalkerî ameyî cezakerdene û 15 îşxalkerî birîndar bîyî. Eynî saetan de  Îşxalkerî bi çekanê ferdîyan û bombayanê destî ameyî pirodayene, 2 îşxalkerî ameyî cezakerdene. Cenazaya îşxalkerêkî wextêk binê kontrolê tîmanê ma de mend û ame zelalkerdene ke nameyê ci Mustafa yo. Saetanê şewe de bi taktîkê suîkastî kamerayêka mobese ameye îmhakerdene . 23ê êlule de 15 rey helîkopteran rê mudaxale ame kerdene.
Herêma Xakurkê;
23ê êlule de saetanê serê sibayî de Girê Şehîd Derwêşî de îşxalkerî hetê hêzanê ma yê YJA Starî ra pê çekanê giranan ameyî pirodayene.
Herêma Metîna;
23ê êlule de mabênê saetanê 00:10 û 01:00 de herêma Metîna de vera têgêrayîşê helîkopteran 2 rey mudaxale ame kerdene.
Bombarduman
22ê êlule de dormeyê Çemê Zapî, Herêma Şehîd Delîlî ya Rojhelatê Zapî, dormeyê Sinînê, Girê Şehîd Şerîfî û Ava Lolanê yê Xakurkê bi teyarayanê şerdî dîyayî bombayan ver. Eynî roje herêmê Zap û Metîna bi helîkopteranê hêrişî û topan dîyayî bombayan ver.''
